Roope Salminen on tehnyt pysäyttävän päivityksen.

Roope Salminen tunnetaan esimerkiksi Enbuske, Veitola & Salminen -ohjelman juontajana. Räsänen Mikko

Laulaja, näyttelijä Roope Salminen kertoo Instagramissa häntä vastaan nostetusta syytteestä. Julkaisun saatteeksi on kirjoitettu:

– Tiedoksi kaikille.

– Olen saanut tiedon, että minua vastaan on nostettu syyte nimikkeellä "pakottaminen seksuaaliseen tekoon". Syyte liittyy minun ja toisen aikuisen välillä 2015 tapahtuneisiin asioihin. Minulle vaaditaan asiassa päiväsakkoja. Olen ehdottomasti syytön. Toivon asian etenevän mahdollisimman pikaisesti tuomioistuimen käsittelyyn, jotta asiassa saadaan oikeuden päätös. Laista johtuvan salassapitovelvollisuuden vuoksi en voi kommentoida asiaa tämän enempää ennen oikeuden ratkaisua, Salminen kirjoittaa Instagramissa.

Julkaisua on kommentoinut esimerkiksi Paleface.

– Fuk. Tsemiä. Toivon mukaan oikeus tapahtuu, rap-artisti kirjoittaa julkaisun kommenttikenttään.

Roope Salminen tunnetaan esimerkiksi Putouksesta. Kaisa Vehkalahti

Näet julkaisun myös täältä.

Iltalehti tavoitti MTV:n markkinointi- ja viestintäjohtaja Susa Valvion kommentoimaan sitä, että tuleeko syyte vaikuttamaan jollain tapaan Salmisen töihin yhtiön kanavilla. Salminen tähdittää tulevana keväänä muun muassa Putousta juontajan roolissa.

– Koska syytteen sisältö on käräjäoikeuden mukaan salassa pidettävä, emme tiedä muuta kuin ainoastaan nämä julkiset perustiedot. Niiden perusteella emme pysty kommentoimaan toistaiseksi enempää. Toivomme asian nopeaa käsittelyä käräjäoikeudessa, jotta saamme lisätietoa, Valvio toteaa.

Roope Salminen on tunnettu suomalainen näyttelijä ja juontaja. Salminen tunnetaan esimerkiksi yhtyeestä Roope Salminen & Koirat sekä televisio-ohjelmasta Putous.

Roope Salminen asuu yhdessä näyttelijä Helmi-Leena Nummelan kanssa ja pari odottaa ensimmäistä yhteistä lastaan.

Salminen seurusteli vuodet 2015-2018 Sara Siepin kanssa.

Päivitys 23.12. klo 14:22: Lisätty MTV:n markkinointi- ja viestintäjohtaja Susa Valvion kommentit artikkeliin.